স্টাফ রিপোর্টার ॥ হবিগঞ্জ সদর উপজেলার রাজিউড়া গ্রামে পূর্ব বিরোধের জের ধরে ছালেহা বেগম (৩০) ও তার শিশু পুত্র রুবেল মিয়া (২) কে মারপিট করে আহত করেছে প্রতিপক্ষের লোকজন। গতকাল বৃহস্পতিবার দুপুরে এ ঘটনা ঘটে। আহত সুত্রে জানা যায়, ছালেহার স্বামী বাচ্চু মিয়ার সাথে একই গ্রামের আরাফাত আলীর জমি নিয়ে বিরোধ চলে আসছিল। এর জের ধরে একদল লোক ছালেকার বাড়িতে হামলা, ভাংচুর চালায়। এ সময় বাঁধা দিলে তাদেরকে পিঠিয়ে আহত করে। গুরুতর অবস্থায় ছালেকা ও রুবেলকে হবিগঞ্জ সদর হাসপাতালে ভর্তি করা হয়েছে।